Juventus krepšinio lyga

**„Juventus“ krepšinio lyga (JKL)** – socialinis Utenos „Juventus“ krepšinio klubo projektas, įkurtas 2012 m. pritarus Utenos regiono plėtros tarybai. Čempionate varžosi mokinių 8-12 klasių komandos iš aplinkinių Utenos regiono rajonų ir miestų: Anykščių, Ignalinos, Molėtų, Utenos, Visagino, Zarasų, Ukmergės, Švenčionių, Rokiškio.

Dabartiniai lygos čempionai – Utenos Dauniškio gimnazijos komanda „Žalčiai“. Lygos vardo partneris – polietileno plėvelių gamybos įmonė UAB „Umaras“; generalinis rėmėjas – pieno perdirbimo įmonių grupė AB „Rokiškio sūris“. Lygos globėjas – Utenos rajono savivaldybės meras Alvydas Katinas.

## Istorija

### 2012–2013 m. sezonas
* Lyga pradeda veikti vienoje Utenos gimnazijoje ir pasivadina Adolfo Šapokos gimnazijos krepšinio lygos vardu.
* Pirmieji lygos čempionai – Utenos Adolfo Šapokos gimnazijos devintokų komanda „Liolioliomai“.

### 2013–2014 m. sezonas
* Lyga pavadinama „Juventus“ krepšinio lygos vardu.
* Užmegztas bendradarbiavimas su Utenos „Juventus“ krepšinio klubu.
* Lyga persikelia į tris Utenos rajono gimnazijas.
* Lygos globėju tampa Utenos rajono savivaldybės meras Alvydas Katinas
* Lygos čempionai – Utenos „Saulės“ gimnazijos dešimtokų komanda – „Sandalai“.

### 2014–2015 m. sezonas
* Regiono lygos modelis pristatomas Utenos regiono plėtros tarybos posėdyje.
* Į lygos veiklą įsitraukia šešios savivaldybės: Anykščių r., Ignalinos r., Molėtų r., Utenos r., Visagino m. ir Zarasų r..
* Lyga užmezga bendradarbiavimą su Lietuvos krepšinio federacija ir Lietuvos tautiniu olimpiniu komitetu.
* Pirmą kartą lygos istorijoje organizuojama „Finalo šešeto“ šventė, kurios metu vyksta „Visų žvaigždžių“ renginys.
* Sezono čempionais tampa Utenos Adolfo Šapokos gimnazijos vienuoliktokų komanda „Dildošiai“.
**<big>2015–2016 m. sezonas</big>**
* Lygą nuo sezono pradžios globoti apsiima Lietuvos Respublikos Seimo narė Milda Petrauskienė.
* Pirmenybėse dalyvauja rekordinis komandų skaičius – 28 iš 14 Utenos regiono bendrojo lavinimo mokyklų.
* Pirmą kartą lygos finalinio šešeto metu surengtas Merginų taurės – 2016 turnyras. Turnyre dalyvauja komandos iš Utenos Adolfo Šapokos gimnazijos, Molėtų gimnazijos, Molėtų r. Inturkės pagrindinės mokyklos.
* Čempionais antrus metus iš eilės tampa Utenos Adolfo Šapokos gimnazijos vaikinų komanda „Dildošiai“.
**<big>2016–2017 m. sezonas</big>**

* Sezono pradžioje lygos organizacija pristato atnaujintą lygos logotipą. Jį sudaro dviejų tipų logotipas: pilnas variantas bei žodžių „Juventus“ krepšinio lyga“ trumpinys JKL.
* Pirmą kartą šešios stipriausios turnyro komandos rungtyniauja regioniniame etape. Etapo nugalėtojais tampa Utenos Dauniškio gimnazijos vienuoliktokų ekipa „Tūzai“.
* Finaliniai renginiai vyksta balandžio 21-22 dienomis Utenos daugiafunkcio sporto centro arenoje.
* Balandžio 22-ąją antrąjį kartą čempionato istorijoje organizuotas Merginų taurės turnyras. Turnyre dalyvauja komandos iš Utenos Adolfo Šapokos gimnazijos, Molėtų sporto centro, Molėtų r. Inturkės pagrindinės mokyklos ir Ukmergės Jono Basanavičiaus gimnazijos.
* Lygos čempionų titulas pirmą kartą iškeliauja už Utenos ribų – nugalėtojais tampa Anykščių Jono Biliūno gimnazijos komanda „Imam viršų“.
**<big>2017–2018 m. sezonas</big>**
* UAB „Umaras“ tampa dar vienu generaliniu lygos rėmėju.
* Prie turnyro prisijungia Švenčionių, Ukmergės ir Rokiškio rajonų komandos, kurios išplečia lygos geografiją.
* Finaliniai renginiai vyksta 2018 m. balandžio 27-28 dienomis Utenos daugiafunkcio sporto centro arenoje.
* Finalų metu organizuotame Merginų taurės turnyre dalyvauja keturios komandos iš trijų rajonų: Utenos, Molėtų ir Anykščių. Turnyrą laimi uteniškės, vadovaujamos Eglės Žygelytės.
* Pirmą kartą čempionato nugalėtojais tampa Utenos Dauniškio gimnazijos atstovai.

**<big>2018–2019 m. sezonas</big>**

* Finaliniai renginiai vyksta 2019 m. balandžio 26-27 dienomis Utenos daugiafunkcio sporto centro arenoje.
* Pirmą kartą čempionato nugalėtojais tampa Ukmergės Jono Basanavičiaus gimnazijos komanda „UJBG-I“.
* Iš viso čempionate sudalyvauja 30 komandų iš 9 Utenos regiono rajonų ir miestų: Utenos (5 komandos), Anykščių (1 komanda), Ignalinos (2 komandos), Zarasų (1 komanda), Visagino (3 komandos), Molėtų (5 komandos), Rokiškio (4 komandos), Ukmergės (3 komandos), Švenčionių (6 komandos).
**<big>2019–2020 m. sezonas</big>**
* Polietileno plėvelių gamybos įmonė UAB „Umaras“ tampa čempionato vardo partneriu.
* Dėl Lietuvos Respublikoje paskelbto karantino lygos sezonas kovo mėn. yra nutraukiamas.
* Finaliniai renginiai vyksta 2020 m. liepos 23-25 dienomis Utenos daugiafunkcio sporto centro arenoje.
* Antrą kartą lygos istorijoje čempionų titulas iškeliauja į Utenos Dauniškio gimnaziją. Nugalėtojais tampa šios mokyklos komanda „Žalčiai“.
* Iš viso čempionate sudalyvauja 33 komandos iš 9 Utenos regiono rajonų ir miestų: Utenos (6 komandos), Anykščių (1 komanda), Ignalinos (3 komandos), Zarasų (2 komandos), Visagino (3 komandos), Molėtų (3 komandos), Rokiškio (4 komandos), Ukmergės (4 komandos), Švenčionių (7 komandos).

## Komandos

„Juventus“ krepšinio lygoje rungtyniauja komandos, sudarytos iš 8-I-IV arba II–III klasių mokinių. Lygos nuostatai mažesnėms mokykloms leidžia turėti bendrą ekipą.

{| 
|-
! Sezonas !!  Čempionai !!  Vicečempionai !!  III vieta !! IV vieta
|-
| **2019-2020 m.**
|| **„Žalčiai“** Utenos Dauniškio gimnazija
|| **„Silkėnai“** Utenos Dauniškio gimnazija
|| **„Vaižgantas“** Rokiškio J.Tumo-Vaižganto gimnazija
|| **„Ąžuolas“** Zarasų Ąžuolo gimnazija
|-
| **2018-2019 m.**
|| **„UJBG-I“** Ukmergės Jono Basanavičiaus gimnazija
|| **„Žalčiai“** Utenos Dauniškio gimnazija
|| **„Vaižgantas“** Rokiškio J.Tumo-Vaižganto gimnazija
|| **„Nepatyrę“** Anykščių Jono Biliūno gimnazija
|-
| **2017-2018 m.**
|| **„Tūzai“** Utenos Dauniškio gimnazija
|| **„Imam viršų“** Anykščių Jono Biliūno gimnazija
|| **„Antano ūsai“** Utenos Adolfo Šapokos gimnazija
|| **„Romuva-2“** Rokiškio J.Tumo-Vaižganto gimnazija
|-
| **2016-2017 m.**
|| **„Imam viršų“** Anykščių Jono Biliūno gimnazija
|| **„Tūzai“** Utenos Dauniškio gimnazija
|| **„Giedra“** Giedraičių Antano Jaroševičiaus gimnazija
|| **„Žaibas“** Vidiškių gimnazija
|-
| **2015-2016 m.**
|| **„Dildošiai“** Utenos Adolfo Šapokos gimnazija
|| **„Žaibas“** Vidiškių gimnazija
|| **„Verdenė“** Visagino Verdenės gimnazija
|| **„Alanta“** Alantos gimnazija
|-
| **2014-2015 m.**
|| **„Dildošiai“** Utenos Adolfo Šapokos gimnazija
|| **„Kaskadiorai“** Anykščių Jono Biliūno gimnazija
|| **„Žaibas“** Vidiškių gimnazija
|| **„Alanta“** Alantos gimnazija
|-
| **2013-2014 m.**
|| **„Sandalai“** Utenos Saulės gimnazija
|| **„Garbanoti plikiai“** Utenos Adolfo Šapokos gimnazija
|| **„BC Velniai“** Utenos Adolfo Šapokos gimnazija
|| **„Plaukuoti ežiukai“** Utenos Dauniškio gimnazija
|-
| **2012-2013 m.**
|| **„Liolioliomai“** Utenos Adolfo Šapokos gimnazija
|| **„Teisingumo būrys“** Utenos Adolfo Šapokos gimnazija
|| **„Stypinaskastasstipinas“** Utenos Adolfo Šapokos gimnazija
|| **„Kamanda“** Utenos Adolfo Šapokos gimnazija
|-

## Nuorodos

* Oficiali „Juventus“ krepšinio lygos svetainė
* Oficiali „Juventus“ krepšinio lygos paskyra Facebook
* Oficiali „Juventus“ krepšinio lygos paskyra Instagram